એવુ માનવામાં આવે છે કે જ્યારે પૃથ્વીનું નિર્માણ થયુ ત્યારે સૂર્યનું પહેલુ કિરણ કાશીમાં પડ્યુ હતુ. કહેવાય છે કે ભગવાન શિવજી કાશીના પરમાત્મા છે, આ કારણે જ અન્ય ગ્રહો પણ જ્યા સુધી શિવજીનો આદેશ ન મળે ત્યાં સુધી પોતાની મરજીથી અહીં કશુ કરી શકતા નહોતા. એવુ માનવામાં આવે છે કે શનિ દેવતા જ્યારે ભગવાન શિવજીની શોધમાં કાશી આવ્યા તો તેમના મંદિરમાં લગભગ સાડા સાત વર્ષો સુધી પ્રવેશ નહોતા કરી શક્યા. તમે જ્યારે પણ કાશીના વિશ્વનાથના મંદિરમાં જશો તો મંદિરની બહાર જ તમને શનિ દેવજીનુ મંદિર દેખાશે.